เกาหลีใต้ ประเทศแห่งนวัตกรรม
จากสถิติของ UNESCO.. การวิจัยและพัฒนาของประเทศทั่วโลกมีมูลค่ารวมกันประมาณ 55 ล้านล้านบาท   นำโดย ประเทศสหรัฐอเมริกา 15.6 ล้านล้านบาท ประเทศจีน 12.2 ล้านล้านบาท ประเทศญี่ปุ่น 5.6 ล้านล้านบาท  อย่างไรก็ตาม หากเรานำการลงทุนในงานวิจัยมาเทียบกับ GDP ของประเทศ อันดับ 1 จะไม่ใช่ทั้งสหรัฐอเมริกา, จีน และญี่ปุ่น แต่กลับเป็น ประเทศเกาหลีใต้..   เรื่องนี้น่าสนใจอย่างไร ลงทุนแมนจะเล่าให้ฟัง
11 ก.พ. 2562

เกาหลีใต้ ประเทศแห่งนวัตกรรม / โดย ลงทุนแมน
จากสถิติของ UNESCO..
การวิจัยและพัฒนาของประเทศทั่วโลกมีมูลค่ารวมกันประมาณ 55 ล้านล้านบาท
นำโดย
ประเทศสหรัฐอเมริกา 15.6 ล้านล้านบาท
ประเทศจีน 12.2 ล้านล้านบาท
ประเทศญี่ปุ่น 5.6 ล้านล้านบาท
อย่างไรก็ตาม หากเรานำการลงทุนในงานวิจัยมาเทียบกับ GDP ของประเทศ
อันดับ 1 จะไม่ใช่ทั้งสหรัฐอเมริกา, จีน และญี่ปุ่น แต่กลับเป็น ประเทศเกาหลีใต้..
เรื่องนี้น่าสนใจอย่างไร
ลงทุนแมนจะเล่าให้ฟัง
รู้หรือไม่ว่า..
ปี 1960 
รายได้เฉลี่ยคนเอเชียตะวันออก 520 บาทต่อเดือน
รายได้เฉลี่ยคนเกาหลีใต้ 420 บาทต่อเดือน
รายได้เฉลี่ยคนไทย 275 บาทต่อเดือน
ปี 2017
รายได้เฉลี่ยคนเอเชียตะวันออก 28,000 บาทต่อเดือน
รายได้เฉลี่ยคนเกาหลีใต้ 81,000 บาทต่อเดือน
รายได้เฉลี่ยคนไทย 18,000 บาทต่อเดือน
จากตัวเลขแสดงให้เห็นว่า เกาหลีใต้สามารถเติบโตอย่างก้าวกระโดดด้วยอัตราการเติบโตเฉลี่ยสูงถึง 9.67% ต่อปี ในขณะที่ของคนเอเชียตะวันออก มีอัตราการเติบโตเฉลี่ยอยู่ที่ 7.24% ต่อปี
คนเกาหลีใต้สามารถทำรายได้ขึ้นมาเป็นหนึ่งในผู้นำของทวีปเอเชียแล้ว
ที่น่าสนใจคือ การลงทุนในงานวิจัยและพัฒนา (R&D) ของประเทศเกาหลีใต้สูงถึง 2.4 ล้านล้านบาทต่อปี ซึ่งสูงมากที่สุดในโลก เมื่อเทียบกับ GDP
ประเทศที่ลงทุนใน R&D มากสุดเมื่อเทียบกับ GDP
1.ประเทศเกาหลีใต้ 4.3%
2.ประเทศอิสราเอล 4.2%
3.ประเทศญี่ปุ่น 3.4%
ที่น่าสนใจคือ การลงทุนในงานวิจัยและพัฒนาส่วนใหญ่ในประเทศเกาหลีใต้จะมาจาก
ภาคเอกชน 78% ภาครัฐบาล 11% มหาวิทยาลัย 9%
ตัวเลขนี้แสดงให้เห็นถึงพลังของภาคเอกชนที่เป็นผู้นำในการขับเคลื่อนนวัตกรรมภายในประเทศ..
แล้วบริษัทเอกชนผู้ขับเคลื่อนนวัตกรรมของเกาหลีใต้ลงทุนในงานวิจัยเท่าไหร่?
ผู้นำในด้านนี้คงหนีไม่พ้น บริษัทที่เรารู้จักกันเป็นอย่างดี นั่นก็คือ Samsung Electronics
ปี 2015 งบวิจัยและพัฒนา 390,000 ล้านบาท คิดเป็น 6.8% ของรายได้
ปี 2016 งบวิจัยและพัฒนา 403,000 ล้านบาท คิดเป็น 7.0% ของรายได้
ปี 2017 งบวิจัยและพัฒนา 467,000 ล้านบาท คิดเป็น 6.8% ของรายได้
จากตัวเลขงบการลงทุน เราจะเห็นได้ว่า Samsung ลงทุนในการวิจัย และพัฒนามากขึ้นทุกปี ในสัดส่วนต่อรายได้ที่เท่าเดิม แสดงให้เห็นถึงการเติบโตทั้งในเรื่องผลประกอบการ และการค้นคว้าวิจัย
แล้วการวิจัยและพัฒนา กลายเป็นอะไรได้บ้าง?
จริงๆ แล้ว การวิจัยและพัฒนาเป็นอีกแรงขับเคลื่อนสำคัญทั้งในมุมมองของบริษัท รวมถึงประเทศชาติ
สิ่งเหล่านี้จะกลายไปเป็นทรัพย์สินที่จับต้องได้ เช่น สินค้าและเทคโนโลยีใหม่ๆ
อย่างที่เห็นชัดในประเทศเกาหลีใต้คงหนีไม่พ้น วงการเทคโนโลยี
ซึ่งรวมไปถึงทรัพย์สินทางปัญญาที่ถูกเรียกว่า สิทธิบัตร นั่นเอง..
บริษัท Samsung Electronics มีสิทธิบัตรทั้งที่รอการอนุมัติและอนุมัติแล้ว 563,581 ฉบับ
บริษัทนี้ก่อตั้งมา 50 ปี
ถ้าเอามาคำนวณกันแบบง่ายๆ เท่ากับว่า Samsung Electronics สามารถคิดค้นอะไรใหม่ๆ เฉลี่ย 11,271 ฉบับต่อปี หรือประมาณ 30 ฉบับต่อวัน..
ปิดท้ายด้วยข้อมูลที่น่าสนใจ
รู้หรือไม่ว่า
มูลค่าการลงทุนวิจัยและพัฒนาของประเทศไทยทั้งประเทศเมื่อ 4 ปีที่แล้ว มีมูลค่ารวมกัน 89,000 ล้านบาท คิดเป็นเพียง 3.7% ของประเทศเกาหลีใต้
และเป็นแค่ 1 ใน 4 ของบริษัท Samsung เท่านั้น..
----------------------
รายได้หลักของ Samsung มาจากการผลิตชิป และอุปกรณ์คอมพิวเตอร์ อ่านเรื่อง อุตสาหกรรม “ชิป” เมกะเทรนด์ ของมนุษยชาติ ได้ที่ 
ติดตามเพจลงทุนแมนได้ในแอป blockdit โหลดได้ที่ 
สั่งซื้อหนังสือลงทุนแมนเล่ม 8 ได้ที่
Lazada 
Shopee 
----------------------
References
-Global Investment in R&D, 2018
-UNESCO adjusted R&D Expenditure in PPP($), 2017
-Yahoo Finance Samsung Electronics Co., Ltd. (005930.KS), 2017
-CIA World Fact, 2018
-สำนักงานสถิติแห่งชาติ